title: 2010/756/: Rozhodnutie Európskeho parlamentu zo 7. októbra 2010 o absolutóriu za plnenie rozpočtu Európskej policajnej akadémie za rozpočtový rok 2008

text:
               7.12.2010

               SK

               Úradný vestník Európskej únie

               L 320/11

         ROZHODNUTIE EURÓPSKEHO PARLAMENTU
   zo 7. októbra 2010
   o absolutóriu za plnenie rozpočtu Európskej policajnej akadémie za rozpočtový rok 2008
   (2010/756/EÚ)
   EURÓPSKY PARLAMENT,
   so zreteľom na konečnú ročnú účtovnú závierku Európskej policajnej akadémie za rozpočtový rok 2008,
   so zreteľom na správu Dvora audítorov o overení ročnej účtovnej závierky Európskej policajnej akadémie za rozpočtový rok 2008 spolu s odpoveďami akadémie (1),
   so zreteľom na odporúčanie Rady zo 16. februára 2010 (5827/2010 – C7-0061/2010),
   so zreteľom na svoje rozhodnutie z 5. mája 2010 (2), ktorým odkladá udelenie absolutória za rozpočtový rok 2008, a na odpovede riaditeľa Európskej policajnej akadémie,
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
   so zreteľom na rozhodnutie Rady 2005/681/SVV z 20. septembra 2005 o zriadení Európskej policajnej akadémie (EPA) (4), a najmä na jeho článok 16,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002 (5), a najmä na jeho článok 94,
   so zreteľom na článok 77 rokovacieho poriadku a prílohu VI k rokovaciemu poriadku,
   so zreteľom na druhú správu Výboru pre kontrolu rozpočtu (A7-0253/2010),

               1.

               neudeľuje riaditeľovi Európskej policajnej akadémie absolutórium za plnenie rozpočtu akadémie za rozpočtový rok 2008 (6);

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskej policajnej akadémie, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 304, 15.12.2009, s. 124.

      (2)  Ú. v. EÚ L 252, 25.9.2010, s. 232.

      (3)  Ú. v. ES L 248, 16.9.2002, s. 1.

      (4)  Ú. v. EÚ L 256, 1.10.2005, s. 63.

      (5)  Ú. v. ES L 357, 31.12.2002, s. 72.

      (6)  Rozhodnutie o účtovnej závierke Európskej policajnej akadémie za rozpočtový rok 2008 sa prijme na nasledujúcej schôdzi v súlade s článkom 5 ods. 2 písm. b) prvým pododsekom prílohy VI k rokovaciemu poriadku.
    ---documentbreak---

               7.12.2010

               SK

               Úradný vestník Európskej únie

               L 320/12

         UZNESENIE EURÓPSKEHO PARLAMENTU
   zo 7. októbra 2010
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej policajnej akadémie za rozpočtový rok 2008
   EURÓPSKY PARLAMENT,
   so zreteľom na konečnú ročnú účtovnú závierku Európskej policajnej akadémie za rozpočtový rok 2008,
   so zreteľom na správu Dvora audítorov o overení ročnej účtovnej závierky Európskej policajnej akadémie za rozpočtový rok 2008 spolu s odpoveďami akadémie (1),
   so zreteľom na odporúčanie Rady zo 16. februára 2010 (5827/2010 – C7-0061/2010),
   so zreteľom na svoje rozhodnutie z 5. mája 2010 (2), ktorým odkladá udelenie absolutória za rozpočtový rok 2008, a na odpovede riaditeľa Európskej policajnej akadémie,
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
   so zreteľom na rozhodnutie Rady 2005/681/SVV z 20. septembra 2005 o zriadení Európskej policajnej akadémie (EPA) (4), a najmä na jeho článok 16,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002 (5), a najmä na jeho článok 94,
   so zreteľom na článok 77 rokovacieho poriadku a prílohu VI k rokovaciemu poriadku,
   so zreteľom na druhú správu Výboru pre kontrolu rozpočtu (A7-0253/2010),

               A.

               keďže akadémia bola zriadená v roku 2001 a s účinnosťou od 1. januára 2006 sa stala orgánom Spoločenstva v zmysle článku 185 nariadenia o rozpočtových pravidlách, čím sa na ňu začali vzťahovať ustanovenia rámcového rozpočtového nariadenia pre agentúry;

               B.

               keďže Dvor audítorov vo svojej správe o overení ročnej účtovnej závierky akadémie za rozpočtový rok 2006 vzniesol výhrady voči zákonnosti a správnosti príslušných transakcií z dôvodu, že postupy verejného obstarávania neboli v súlade s ustanoveniami nariadenia o rozpočtových pravidlách;

               C.

               keďže Dvor audítorov vo svojej správe o overení ročnej účtovnej závierky akadémie za rozpočtový rok 2007 vzniesol výhrady voči spoľahlivosti ročnej závierky, zákonnosti a správnosti príslušných transakcií;

               D.

               keďže Dvor audítorov vo svojej správe o overení ročnej účtovnej závierky akadémie za rozpočtový rok 2008 pripojil k svojmu stanovisku zdôraznenie skutočnosti týkajúce sa spoľahlivosti účtovnej závierky, avšak bez toho, aby voči nej výslovne vzniesol výhrady, a vzniesol výhrady voči zákonnosti a správnosti príslušných transakcií;

               E.

               keďže vo svojom vyššie uvedenom rozhodnutí z 5. mája 2010 sa Európsky parlament rozhodol odložiť udelenie absolutória za rozpočtový rok 2008;

      Všeobecné poznámky

      Opakovaný výskyt hlavných nedostatkov akadémie

               1.

               považuje za neprijateľné, že odkedy sa akadémia stala agentúrou (2006), má problémy s dodržiavaním noriem dobrej správy, ktorá sa od regulačnej agentúry očakáva; zdôrazňuje, že od roku 2006 sa v auditoch opakovane poukazuje na problémy s dodržiavaním nariadenia o rozpočtových pravidlách a služobného poriadku akadémiou, na problémy s účtovným systémom, ako aj na nedostatky v riadení rozpočtu, ľudských zdrojov, v postupoch verejného obstarávania a na problémy s dodržiavaním pravidiel upravujúcich výdavky na kurzy; uvedomuje si, že úplné zlepšenie v akadémii sa očakáva až od roku 2014, keď sa musí v plnej miere zrealizovať viacročný plán akadémie (schválený správnou radou v máji 2010); nie je preto ochotný akceptovať, že akadémia potrebuje najmenej deväť rokov (2006 – 2014) na to, aby dosiahla prijateľný štandard dobrej správy, ktorý sa očakáva od regulačnej agentúry;

      Riadenie akadémie v rokoch 2006 – 2009

               2.

               považuje za neprijateľný nedostatok zodpovednosti a profesionality bývalého riaditeľa, ktorý je voči Európskemu parlamentu zodpovedný za plnenie rozpočtu na rok 2008; zdôrazňuje tieto zistenia, ktoré vo svojej správe z 18. mája 2009 uviedlo české predsedníctvo:

                           —

                           zlé riadenie akadémie: v súvislosti so zisteniami Útvaru pre vnútorný audit Komisia ponúkla akadémii pomoc, avšak riaditeľ sa nikdy neobrátil ani na GR JLS, ani na GR BUDG,

                           —

                           komunikácia v rámci sekretariátu: nedostatočná komunikácia a dôvera medzi riaditeľom a zamestnancami viedla k zdĺhavým sporom,

                           —

                           nedostatočná transparentnosť: namiesto toho, aby riaditeľ zistil problémy a požiadal správnu radu či Komisiu o radu, nechával si pre seba informácie, ktoré sa následne zisťovali náhodne,

                           —

                           zodpovednosť riaditeľa voči správnej rade akadémie: riaditeľ nerešpektoval rozhodnutia správnej rady;

               3.

               ľutuje, že správna rada akadémie nereagovala vhodným spôsobom na manažérske zlyhania bývalého riaditeľa z obavy, aby nepoškodila povesť akadémie;

               4.

               považuje za neprijateľné, že sa správna rada rozhodla neprijať disciplinárne postihy najmä preto, že bývalý riaditeľ by mohol podniknúť právne kroky;

               5.

               preto trvá na tom, že zodpovedná je správna rada akadémie, a navrhuje vykonať zmeny, aby sa táto situácia v budúcnosti nezopakovala; žiada prehodnotiť postavenie Komisie, tak aby mala hlasovacie právo a blokujúcu menšinu pri rozhodnutiach týkajúcich sa rozpočtového a finančného hospodárenia a administratívneho riadenia agentúry v rámci správnej rady akadémie a ostatných agentúr Únie;

      Štrukturálne nedostatky

               6.

               okrem toho spochybňuje schopnosť akadémie v plnej miere prekonať svoje štrukturálne problémy vzhľadom na:

                           —

                           nízky počet zamestnancov akadémie, ktorý vyvoláva pochybnosti o tom, či je schopná účinne uplatňovať náročné rozpočtové pravidlá a služobný poriadok,

                           —

                           umiestnenie sekretariátu akadémie v Bramshille, približne 70 km od Londýna, ktoré je nevýhodné okrem iného z hľadiska prijímania zamestnancov a spojení verejnej hromadnej dopravy,

                           —

                           náklady akadémie na jej riadenie, ktoré nie sú zanedbateľné, keďže pri počte zamestnancov 24 má akadémia 27-člennú správnu radu (údaje zo začiatku rozpočtového roku 2008);

               7.

               preto navrhuje preskúmať, či je ako konkrétne riešenie štrukturálnych a chronických problémov akadémie možné jej pripojenie k Europolu; navrhuje tiež, aby Dvor audítorov vykonal súhrnné hodnotenie regulačných agentúr s cieľom preskúmať okrem iného podiel prevádzkových, správnych a operačných nákladov a posúdiť možnosti riešenia štrukturálnych alebo iných problémov a tak doplniť vlastné hodnotenie Komisie týkajúce sa regulačných agentúr;

      Postoj Dvora audítorov

               8.

               konštatuje, že Dvor audítorov nie je pripravený rýchlo predložiť stanovisko vo forme listu, v ktorom by sa hodnotilo vypracovanie akčného plánu akadémie, ako požaduje Európsky parlament v odseku 23 svojho uznesenia (6), ktoré je neoddeliteľnou súčasťou rozhodnutia z 5. mája 2010 o absolutóriu za rozpočtový rok 2008; napriek tomu však náležite berie do úvahy vyhlásenie Dvora audítorov, že vo svojich špecifických ročných správach z rokov 2006 až 2008 sa už podrobne venoval problémom, ktoré zistil v akadémii;

      Akčný plán akadémie na roky 2010 – 2014

               9.

               konštatuje, že nový riaditeľ akadémie včas predložil akčný plán, ako sa požadovalo v odseku 22 vyššie uvedeného uznesenia Európskeho parlamentu z 5. mája 2010; napriek tomu však vyjadruje poľutovanie nad nedostatočným opisom konkrétnych opatrení, ktoré má akadémia prijať; ľutuje tiež, že väčšina ukazovateľov, ktoré akadémia navrhuje, je nejasných a nie vždy jednoznačne pomáhajú pri hodnotení plnenia cieľov;

               10.

               konštatuje, že na žiadosť Európskeho parlamentu, aby bol prijatý akčný plán, riaditeľ akadémie a jej správna rada stanovili realistické štvorročné obdobie (od roku 2010 do roku 2014) na splnenie cieľov uvedených v prílohe k vyššie uvedenému uzneseniu Európskeho parlamentu z 5. mája 2010; nie je preto ochotný akceptovať, že akadémia potrebuje ďalšie štyri roky na to, aby dosiahla prijateľný štandard dobrej správy, aký sa očakáva od regulačnej agentúry;

               11.

               žiada, aby riaditeľ akadémie každých šesť mesiacov informoval orgán udeľujúci absolutórium o napredovaní pri plnení akčného plánu;

      Konkrétne poznámky

      Validácia finančných postupov a nového účtovného systému (článok 43 rámcového rozpočtového nariadenia)

               12.

               vyjadruje obavy v súvislosti s ťažkosťami, ktoré sa vyskytli v roku 2008 pri prechode zo starého účtovného systému na systém ABAC, a s neskorou implementáciou riadneho účtovného systému, čo naďalej ohrozovalo kvalitu finančných údajov týkajúcich sa prenosov finančných prostriedkov z predchádzajúceho roka, použitia pripísaných príjmov a prepojenia s niektorými číselnými údajmi v súvahe za rok 2007; vyjadruje veľké znepokojenie nad tým, že opatrenia akadémie sú posunuté až na rok 2011 z dôvodu odstúpenia dvoch kľúčových aktérov finančného okruhu: účtovníka a referenta pre financie a rozpočet;

               13.

               zdôrazňuje, že z auditu vzorky záväzkov vykonaného Dvorom audítorov (pozri bod 15 správy Dvora audítorov o ročnej účtovnej závierke akadémie) vyplynulo, že v troch prípadoch neexistoval kontrolný záznam (audit trail), s ktorého pomocou by bolo možné spätne vysledovať finančnú realizáciu, čo znemožnilo odsúhlasiť konečný zostatok týchto záväzkov v účtovnej závierke zostavenej k 31. decembru 2008;

               14.

               zdôrazňuje, že Dvor audítorov už vo svojej osobitnej ročnej správe za rok 2006 uviedol, že akadémia nezaviedla potrebné systémy a postupy na prípravu finančných výkazov v súlade s požiadavkami rámcového rozpočtového nariadenia uplatniteľného na agentúry;

      Plánovanie a monitorovanie rozpočtu

               15.

               vyjadruje obavy v súvislosti s nedostatkami akadémie v plánovaní rozpočtu a monitorovaní jeho plnenia; poukazuje predovšetkým na to, že 31 % z celkového rozpočtu akadémie sa muselo v roku 2008 preniesť; opatrenia, ktoré v tejto súvislosti navrhla akadémia, považuje za nedostatočné a nekonkrétne;

               16.

               konštatuje, že už v rozpočtovom roku 2007 bolo zrušených viac ako 20 % (0,5 milióna EUR) rozpočtových prostriedkov akadémie prenesených z predchádzajúceho roka;

      Finančné riadenie činnosti akadémie

               17.

               vyjadruje obavy nad finančným riadením činnosti akadémie; predovšetkým konštatuje, že čo sa týka roka 2008, Dvor audítorov poukázal na:

                           —

                           chýbajúci právny záväzok v troch prípadoch v celkovej hodnote 39 500 EUR,

                           —

                           chýbajúci rozpočtový záväzok pred prijatím právneho záväzku v deviatich prípadoch v celkovej hodnote 244 200 EUR

                     a opatrenia, ktoré v tejto súvislosti navrhla akadémia, považuje za nedostatočné a nekonkrétne;

      Oblasť kontroly verejného obstarávania

               18.

               vyjadruje znepokojenie nad tým, že akadémia neustále porušuje nariadenie o rozpočtových pravidlách, pokiaľ ide o pravidlá verejného obstarávania; predovšetkým poukazuje na nezrovnalosti v postupe použitom pri verejnej zákazke na dodávku tovaru vo výške zodpovedajúcej približne 2 % operačných výdavkov v roku 2008;

               19.

               zdôrazňuje, že Dvor audítorov už vo svojich osobitných ročných správach za roky 2006 a 2007 kritizoval akadémiu za to, že nemá k dispozícii dokumentáciu, ktorou by odôvodnila potrebu nákupu konkrétnych položiek a vysvetlila výber konkrétneho dodávateľa;

      Oblasť overovania výdavkov

               20.

               zdôrazňuje skutočnosť, že v roku 2008 Dvor audítorov zistil vysoký počet prípadov porušenia administratívnych a finančných pravidiel týkajúcich sa výdavkov na organizáciu kurzov a seminárov, ktoré predstavujú podstatnú časť (64 %) operačných výdavkov akadémie; konštatuje, že nezrovnalosti sa týkali predovšetkým nepredloženia podkladových dokumentov k vzniknutým nákladom, chýbajúcich potvrdení o účasti a nedodania originálov faktúr a dokumentov potrebných na uhradenie nákladov na ubytovanie, ako aj neoverovania cestovných nákladov odborníkov; vyzýva akadémiu, aby prijala opatrenia na zabezpečenie dostatočných kapacít na overovanie ex ante aj ex post;

               21.

               vyjadruje znepokojenie nad tým, že Dvor audítorov už vo svojich osobitných ročných správach za roky 2006 a 2007 uviedol, že rozpočtové prostriedky sa nepoužili v súlade so zásadou riadneho finančného hospodárenia (článok 25 rozpočtového nariadenia vzťahujúceho sa na akadémiu);

      Použitie rozpočtových prostriedkov na financovanie súkromných výdavkov

               22.

               vyjadruje poľutovanie nad tým, že sa dosiaľ nezačal externý audit používania rozpočtových prostriedkov na financovanie súkromných výdavkov, ktorý akadémia ohlásila a ktorý mala vykonať externá spoločnosť; preto vyjadruje znepokojenie nad týmto oneskorením, ktoré prácu externej spoločnosti rozhodne neuľahčí;

               23.

               konštatuje, že vtedajší riaditeľ vo svojej odpovedi v nadväznosti na vypočutie z 25. januára 2010 oznámil členom Výboru pre kontrolu rozpočtu, že prostriedky sa získali späť; poznamenáva však, že zatiaľ sa zrejme nezískali späť prostriedky vo výške 2 320,77 GBP vynaložené na dopravu a taxíky za rok 2007;

               24.

               konštatuje tiež, že zatiaľ nie je jasná výška výdavkov na používanie mobilných telefónov a vozidiel zamestnancami;

               25.

               zdôrazňuje skutočnosť, že Dvor audítorov už vo svojej osobitnej ročnej správe za rok 2007 upozornil, že audítori nemohli preskúmať všetky platby uskutočnené počas roka 2007, keďže nebolo možné ani vyčísliť výšku prostriedkov neoprávnene použitých na súkromné účely, ani určiť všetky druhy uskutočnených súkromných výdavkov;

      Riadenie ľudských zdrojov: využívanie dočasných zamestnancov na citlivých pozíciách

               26.

               je znepokojený skutočnosťou, že prácu v oblasti financií dosiaľ vykonávajú dočasní zamestnanci; poznamenáva, že akadémia až v roku 2009 uverejnila oznámenie o výberovom konaní s cieľom zamestnať koordinátora noriem vnútornej kontroly a že pohovory s kandidátmi na toto miesto sa vtedy plánovali na začiatok roka 2010; vyjadruje znepokojenie nad tým, že nedávno odstúpili dvaja kľúčoví zamestnanci v rámci finančného okruhu (účtovník a referent pre financie a rozpočet);

               27.

               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 5. mája 2010 (7) o výkonnosti, finančnom hospodárení a kontrole agentúr.

      (1)  Ú. v. EÚ C 304, 15.12.2009, s. 124.

      (2)  Ú. v. EÚ L 252, 25.9.2010, s. 232.

      (3)  Ú. v. ES L 248, 16.9.2002, s. 1.

      (4)  Ú. v. EÚ L 256, 1.10.2005, s. 63.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 252, 25.9.2010, s. 233.

      (7)  Ú. v. EÚ L 252, 25.9.2010, s. 241.


title: 2012/80/EÚ: Rozhodnutie Rady z  10. februára 2012 , ktorým sa vymenúvajú štyria českí členovia a štyria českí náhradníci Výboru regiónov

text:
               14.2.2012

               SK

               Úradný vestník Európskej únie

               L 40/9

         ROZHODNUTIE RADY
   z 10. februára 2012,
   ktorým sa vymenúvajú štyria českí členovia a štyria českí náhradníci Výboru regiónov
   (2012/80/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh českej vlády,
   keďže:

               (1)

               Rada 22. decembra 2009 a 18. januára 2010 prijala rozhodnutia 2009/1014/EÚ (1) a 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčného obdobia pána Jiřího BYTELA, pána Jana KUBATU, pani Heleny LANGŠÁDLOVEJ a pána Juraja THOMU sa uvoľnili štyri miesta členov Výboru regiónov. V dôsledku skončenia funkčného obdobia pani Ivany ČERVINKOVEJ, pána Tomáša CHALUPU, pani Sylvy KOVÁČIKOVEJ a pána Tomáša ÚLEHLU sa uvoľnili štyri miesta náhradníkov Výboru regiónov,

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2015, sa vymenúvajú

               a)

               za členov Výboru regiónov:

                           —

                           pán Ondřej BENEŠÍK, starosta obce Strání,

                           —

                           pani Štěpánka FRAŇKOVÁ, primátorka statutárního města Pardubic,

                           —

                           pán Dan JIRÁNEK, primátor statutárního města Kladna,

                           —

                           pán Juraj THOMA, primátor statutárního města Českých Budějovic (zmena mandátu)

                     a

               b)

               za náhradníkov Výboru regiónov:

                           —

                           pán Pavel BRANDA, místostarosta obce Rádlo,

                           —

                           pani Sylva KOVÁČIKOVÁ, zastupitelka města Bílovec (zmena mandátu),

                           —

                           pán Jan MAREŠ, primátor statutárního města Chomutova,

                           —

                           pán Robert ZEMAN, místostarosta města Prachatic.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 10. februára 2012

            Za Radu

            predsedníčka

         C. ANTORINI

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.


title: Rozhodnutie Európskeho parlamentu (EÚ) 2017/1735 z 27. apríla 2017 o absolutóriu za plnenie rozpočtu spoločného podniku ECSEL za rozpočtový rok 2015

text:
               29.9.2017

               SK

               Úradný vestník Európskej únie

               L 252/346

         ROZHODNUTIE EURÓPSKEHO PARLAMENTU (EÚ) 2017/1735
   z 27. apríla 2017
   o absolutóriu za plnenie rozpočtu spoločného podniku ECSEL za rozpočtový rok 2015
   EURÓPSKY PARLAMENT,

               —

               so zreteľom na konečnú ročnú účtovnú závierku spoločného podniku ECSEL za rozpočtový rok 2015,

               —

               so zreteľom na správu Dvora audítorov o overení ročnej účtovnej závierky spoločného podniku ECSEL za rozpočtový rok 2015 spolu s odpoveďou spoločného podniku (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2015 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 21. februára 2017 o udelení absolutória spoločnému podniku za plnenie rozpočtu za rozpočtový rok 2015 (05875/2017 – C8-0091/2017),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 209,

               —

               so zreteľom na nariadenie Rady (EÚ) č. 561/2014 zo 6. mája 2014 o založení spoločného podniku ECSEL (4), a najmä na jeho článok 12,

               —

               so zreteľom na delegované nariadenie Komisie (EÚ) č. 110/2014 z 30. septembra 2013 o vzorovom nariadení o rozpočtových pravidlách pre subjekty verejno-súkromného partnerstva uvedené v článku 209 nariadenia Európskeho parlamentu a Rady (EÚ, Euratom) č. 966/2012 (5),

               —

               so zreteľom na článok 94 rokovacieho poriadku a prílohu IV k nemu,

               —

               so zreteľom na správu Výboru pre kontrolu rozpočtu (A8-0113/2017),

               1.

               udeľuje výkonnému riaditeľovi spoločného podniku ECSEL absolutórium za plnenie rozpočtu spoločného podniku za rozpočtový rok 2015;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi spoločného podniku ECSEL, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Antonio TAJANI

            Generálny tajomník

         Klaus WELLE

      (1)  Ú. v. EÚ C 473, 16.12.2016, s. 24.

      (2)  Ú. v. EÚ C 473, 16.12.2016, s. 25.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 169, 7.6.2014, s. 152.

      (5)  Ú. v. EÚ L 38, 7.2.2014, s. 2.


title: Rozhodnutie Európskeho parlamentu (EÚ) 2017/1738 z 27. apríla 2017 o absolutóriu za plnenie rozpočtu spoločného podniku pre palivové články a vodík 2 za rozpočtový rok 2015

text:
               29.9.2017

               SK

               Úradný vestník Európskej únie

               L 252/351

         ROZHODNUTIE EURÓPSKEHO PARLAMENTU (EÚ) 2017/1738
   z 27. apríla 2017
   o absolutóriu za plnenie rozpočtu spoločného podniku pre palivové články a vodík 2 za rozpočtový rok 2015
   EURÓPSKY PARLAMENT,

               —

               so zreteľom na konečnú ročnú účtovnú závierku spoločného podniku pre palivové články a vodík 2 za rozpočtový rok 2015,

               —

               so zreteľom na správu Dvora audítorov o overení ročnej účtovnej závierky spoločného podniku pre palivové články a vodík za rozpočtový rok 2015 spolu s odpoveďou spoločného podniku (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2015 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 21. februára 2017 o udelení absolutória spoločnému podniku za plnenie rozpočtu za rozpočtový rok 2015 (05875/2017 – C8-0090/2017),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 209,

               —

               so zreteľom na nariadenie Rady (EÚ) č. 559/2014 zo 6. mája 2014, ktorým sa zriaďuje spoločný podnik pre palivové články a vodík 2 (4), a najmä na jeho článok 12,

               —

               so zreteľom na delegované nariadenie Komisie (EÚ) č. 110/2014 z 30. septembra 2013 o vzorovom nariadení o rozpočtových pravidlách pre subjekty verejno-súkromného partnerstva uvedené v článku 209 nariadenia Európskeho parlamentu a Rady (EÚ, Euratom) č. 966/2012 (5),

               —

               so zreteľom na článok 94 rokovacieho poriadku a prílohu IV k nemu,

               —

               so zreteľom na správu Výboru pre kontrolu rozpočtu (A8-0109/2017),

               1.

               udeľuje výkonnému riaditeľovi spoločného podniku pre palivové články a vodík 2 absolutórium za plnenie rozpočtu spoločného podniku za rozpočtový rok 2015;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi spoločného podniku pre palivové články a vodík 2, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Antonio TAJANI

            Generálny tajomník

         Klaus WELLE

      (1)  Ú. v. EÚ C 473, 16.12.2016, s. 47.

      (2)  Ú. v. EÚ C 473, 16.12.2016, s. 49.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 169, 7.6.2014, s. 108.

      (5)  Ú. v. EÚ L 38, 7.2.2014, s. 2.


title: Rozhodnutie zástupcov vlád členských štátov, ktorí sa zišli na zasadnutí Rady, z 25. júna 1996 o zavedení cestovného preukazu

text:
Dôležité právne oznámenie

|

41996D0409

Úradný vestník L 168 , 06/07/1996 S. 0004 - 0011

		Rozhodnutie zástupcov vlád členských štátov, ktorí sa zišli na zasadnutí rady,z 25. júna 1996o zavedení cestovného preukazu96/409/SZBPZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE, KTORÍ SA ZIŠLI V RÁMCI ZASADNUTIA RADY,so želaním, aby vypracovanie spoločného formátu náhradného cestovného dokladu, ktorý by členské štáty vydávali občanom únie, ktorí sa nachádzajú na miestach, kde členský štát pôvodu týchto občanov nemá stále diplomatické alebo konzulárne zastupiteľstvo alebo za iných okolností, ktoré sú popísané v pravidlách ustanovených v prílohe II tohto rozhodnutia, je v súlade s článkom 8c Zmluvy o založení Európskeho spoločenstva,domnievajúc sa, že zavedenie spoločného náhradného cestovného dokumentu bude pravdepodobne predstavovať skutočnú pomoc občanom únie, ktorí sa ocitli v núdzi,v presvedčení, že zavedenie takéhoto dokumentu preto poskytne jasný dôkaz praktických výhod byť občanom únie,ROZHODLI TAKTO:Článok 1Má byť zavedený náhradný cestovný dokument, ktorého jednotný formát je popísaný v prílohe I, ktorá predstavuje neoddeliteľnú súčasť tohto rozhodnutia.Pravidlá upravujúce vydávanie náhradných cestovných dokladov a bezpečnostných opatrení týkajúcich sa ich vydávania sú ustanovené v prílohe II a III a predstavujú neoddeliteľnú súčasť tohto rozhodnutia. Pravidlá a opatrenia môžu byť zmenené a doplnené jednomyseľnou dohodou členských štátov; takéto zmeny a doplnky nadobudnú platnosť jeden mesiac po ich prijatí, ak niektorý členský štát nepožiada o ich opätovné preskúmanie na úrovni ministrov.Článok 2Rozhodnutie nadobudne platnosť potom, ako všetky členské štáty oznámia generálnemu sekretariátu Rady, že zrealizovali postupy nevyhnutné pre aplikáciu tohto rozhodnutia, splnenie ktorých vyžadujú ich právne systémy.Článok 3Rozhodnutie sa uverejní v úradnom vestníku.V Luxemburgu 25. júna 1996Za RadupredsedaM. Pinto--------------------------------------------------ANNEX IANNEXE IANEXO IBILAG IANLAGE IΠΑΡΑΡΤΗΜΑ IIARSCRÍBHINN IALLEGATO IBIJLAGE IANEXO ILIITE IBILAGE I+++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------PRÍLOHA IIPRAVIDLÁ UPRAVUJÚCE VYDÁVANIE NÁHRADNÝCH CESTOVNÝCH DOKLADOV1. Náhradný cestovný doklad, jednotný formát ktorý je uvedený v prílohe I, je cestovný doklad, ktorý môže byť vydaný na jednu cestu do členského štátu pôvodu žiadateľa, krajiny trvalého bydliska alebo vo výnimočných prípadoch aj na iné miesto. Môže byť vydané štátnym príslušníkom členských štátov orgánom štátu, ktorého je daná osoba štátnym príslušníkom.2. Náhradný cestovný pas môže byť vydaný, ak sú splnené všetky nasledujúce podmienky:a) príjemca, ktorý musí byť štátnym príslušníkom niektorého členského štátu, stratil pas alebo cestovný dokument, alebo ktorého pas alebo cestovný dokument bol odcudzený alebo zničený alebo ho dočasne nemá k dispozícii ab) príjemca sa nachádza na území krajiny, v ktorej členský štát pôvodu danej osoby nemá prístupné diplomatické alebo konzulárne zastupiteľstvo oprávnené vydávať cestovné dokumenty, alebo v ktorej tento štát nemá ani iné zastúpenie ac) bolo získané povolenie od úradov členského štátu pôvodu danej osoby.3. Žiadatelia o náhradné cestovné doklady by mali vyplniť žiadosť a zaslať ich diplomatickou poštou spolu s overenými fotokópiami akéhokoľvek platného dokladu totožnosti a štátnej príslušnosti úradu členského štátu pôvodu príslušnej osoby, ktorý je na to určený. Nemusí to nevyhnutne byť najbližší úrad, ak by bol iný úrad v danej oblasti vhodnejší. Vydávajúca pošta vyinkasuje od žiadateľa také poplatky, aké by normálne vyinkasovali za vydanie náhradného pasu. Žiadatelia, ktorí nebudú mať dostatok finančných prostriedkov na uhradenie ďalších miestnych výdavkov súvisiacich s vydaním náhradného cestovného dokladu, obdržia, ak to prichádza do úvahy, potrebné finančné prostriedky v súlade s inštrukciami poskytnutými členským štátom pôvodu v čase podania žiadosti.4. Náhradný cestovný doklad má byť platný o niečo dlhšie než je minimálna doba potrebná na vykonanie cesty, na ktorú je vydaný. Pri výpočte doby platnosti by mali byť započítané potrebné prestávky na noc a čas potrebný na prestupovanie.5. Vydávajúca pošta má archivovať fotokópiu každého vydaného dokumentu na účely registrácie a ďalšia fotokópia má byť zaslaná úradu členského štátu pôvodu žiadateľa.6. Každý členský štát môže rozšíriť platnosť týchto pravidiel na ďalšie osoby, ktoré s ním nejako súvisia a ktoré je ochotný prijať.--------------------------------------------------PRÍLOHA IIIBEZPEČNOSTNÉ OPATRENIA PRE VYDÁVANIE NÁHRADNÝCH CESTOVNÝCH DOKLADOVNáhradné cestovné doklady majú byť vytlačené a vydané v súlade s nasledujúcimi bezpečnostnými opatreniami:1. Veľkosťotvorený: | 18 × 13 cm, |zložený: | 9 × 13 cm. |2. PapierNáhradné cestovné doklady majú byť vytlačené na bezpečnostnom papieri bez optických zjasňovačov (približne 90 g/m2), použijúc štandardnú vodotlač "CHAIN WIRES" právne chránenú výrobcom dokumentu, s dvomi neviditeľnými vláknami (modrým a žltým, SSI/05) fluoreskujúcimi pod ultrafialovým svetlom a s prísadami proti chemickému vymazaniu.3. Systém číslovaniaKaždý členský štát má poskytovať dokumenty v rámci centralizovaného systému číslovania kombinovaného s iniciálkami vydávajúceho členského štátu nasledovne:Belgicko | = B | —[OOOOO] |Dánsko | = DK | —[OOOOO] |Nemecko | = D | —[OOOOO] |Grécko | = GR | —[OOOOO] |Španielsko | = E | —[OOOOO] |Francúzsko | = F | —[OOOOO] |Írsko | = IRL | —[OOOOO] |Taliansko | = I | —[OOOOO] |Luxembursko | = L | —[OOOOO] |Holandsko | = NL | —[OOOOO] |Rakúsko | = A | —[OOOOO] |Portugalsko | = P | —[OOOOO] |Fínsko | = FIN | —[OOOOO] |Švédsko | = S | —[OOOOO] |Veľká Británia | = UK | —[OOOOO] |Číslo má byť vytlačené kníhtlačou na stranách 1 a 4 dokladu použijúc písmo OCR-B v čiernej farbe pod UV svetlom fluoreskujúcej na zeleno.4. Pripojenie fotografie držiteľaFotografia držiteľa musí byť bezpečne pripojená k dokladu tak, aby sa zabránilo jej ľahkému odstráneniu. Fotografia má byť laminovaná v súlade s vnútroštátnou praxou, znamená to, že členské štáty majú podniknúť potrebné kroky na zabezpečenie príslušnej úrovne ochrany dokladu.5. Zapisovanie osobných údajov držiteľaPri zapisovaní osobných údajov do formulárov náhradných cestovných dokumentov sa používa jednotný prístup. Tieto podrobné údaje sú zapisované ručne alebo na písacom stroji a sú pokryté laminátom.6. Pečiatka vydávajúceho úraduPri vydaní náhradného cestovného dokladu má byť doklad opečiatkovaný tak, že pečiatka vydávajúceho úradu bude čiastočne na dokumente a čiastočne na fotografii držiteľa.7. Dodatočné ochranné prvkyNáhradné cestovné doklady majú mať gilošové ochranné pozadie s nepriamou kníhtlačou v štyroch farbách na stranách, kde majú byť zapisované údaje, s náležitým zohľadnením írisovej tlače.Používa sa nasledujúca tlačiarenská technológia:- INTAGLIO (hĺbkotlač) na nepárnych stránkach, vrátane textu na strane 1, latentný obraz a mikrotlač modrou reflexnou tlačovou farbou,- OFFSET (ofsetová tlač) na nepárnych a párnych stránkach v dvoch farbách a IRIS,- 1.: text modrou reflexnou tlačiarenskou farbou,- 2.: nesnímateľné pozadie svetlomodrej farby,- 3.: gilošové pozadie s efektom IRIS (s dúhovým efektom) v dvoch farbách, zelenej a fialovej, druhá z nich pod UV svetlom fluoreskujúca na žlto.Tlačiarenská farba má byť odolná voči kopírovaniu a každý pokus o vyhotovenie farebnej kópie by mal mať za následok jasne rozoznateľné farebné odchýlky. Okrem toho má aspoň jedna farba obsahovať fluoreskujúce činidlá. Tlačiarenské farby majú taktiež obsahovať prísady proti chemickému vymazaniu.8. Tlačové formyMajú sa používať viacfarebné tlačové formy s pripraveným gilošovým pozadím, špeciálne vyrobeným pre tento doklad, s integrovanými mikrotypmi.9. Uskladnenie prázdnych formulárov náhradných cestovných dokladovČlenské štáty majú zabezpečiť také uskladnenie prázdnych formulárov náhradných cestovných dokumentov, aby boli chránené pred krádežou, s cieľom minimalizovať riziko ich falšovania alebo napodobovania.--------------------------------------------------


title: Rozhodnutie Rady 2012/662/SZBP z  25. októbra 2012 na podporu činností na zníženie rizika nedovoleného obchodovania s ručnými a ľahkými zbraňami a ich nadmerného hromadenia v regióne Organizácie pre bezpečnosť a spoluprácu v Európe (OBSE)

text:
               26.10.2012

               SK

               Úradný vestník Európskej únie

               L 297/29

         ROZHODNUTIE RADY 2012/662/SZBP
   z 25. októbra 2012
   na podporu činností na zníženie rizika nedovoleného obchodovania s ručnými a ľahkými zbraňami a ich nadmerného hromadenia v regióne Organizácie pre bezpečnosť a spoluprácu v Európe (OBSE)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 26 ods. 2,
   keďže:

               (1)

               Európska rada 15. – 16. decembra 2005 prijala stratégiu EÚ na boj proti nedovolenému hromadeniu ručných a ľahkých zbraní (RĽZ) a ich munície a nedovolenému obchodovaniu s nimi (stratégia EÚ pre RĽZ). V uvedenej stratégii sa zdôraznilo, že v záujme minimalizácie rizika, ktoré vyplýva z nedovoleného obchodovania s RĽZ a ich nadmerného hromadenia, by sa osobitná pozornosť mala venovať otázke rozsiahlych zásob RĽZ vo východnej a juhovýchodnej Európe, ako aj otázke spôsobov ich šírenia v zónach konfliktov.

               (2)

               Medzi ciele, ktoré sa v stratégii EÚ pre RĽZ stanovili, patrí aj potreba podporiť účinný multilateralizmus v záujme vytvorenia medzinárodných a regionálnych mechanizmov a mechanizmov v rámci Únie a jej členských štátov na boj proti dodávkam a destabilizačnému šíreniu RĽZ a ich munície. V akčnom pláne stratégie sa za jednu z regionálnych organizácií, s ktorými by sa mala rozvíjať spolupráca, označuje Organizácia pre bezpečnosť a spoluprácu v Európe (OBSE). Konkrétne tento plán obsahuje špecializované ustanovenia o podpore, ktorá sa má poskytovať činnosti OBSE na boj proti nedovolenému obchodovaniu s RĽZ a ich muníciou a na zničenie nadbytočných zásob účastníckych štátov OBSE (ďalej len „účastnícke štáty“).

               (3)

               Dňa 24. novembra 2000 prijali účastnícke štáty dokument OBSE o RĽZ, v ktorom sa zaväzujú zriadiť a vykonávať účinné národné kontroly presunu RĽZ vrátane kontrol vývozu a sprostredkovania. V dokumente sa tiež zdôrazňuje prípadný destabilizačný vplyv nadmerného hromadenia RĽZ a slabého riadenia ich zásob a bezpečnosti na národnú, regionálnu a medzinárodnú bezpečnosť. Ich zničenie sa v dokumente označuje za uprednostňovaný spôsob odstránenia nadbytočných RĽZ.

               (4)

               Dňa 26. mája 2010 účastnícke štáty prijali akčný plán OBSE pre RĽZ, v ktorom sa okrem iného odkazuje na potrebu vytvoriť alebo posilniť právny rámec účastníckych štátov pre legálne sprostredkovateľské činnosti, posilniť záväzky týkajúce sa riadenia zásob RĽZ a bezpečnosti RĽZ a posilniť záväzok účastníckych štátov zničiť nadbytočné zásoby RĽZ a nedovolené RĽZ, ako aj prostriedky na zlepšenie ich kapacity na zničenie nadbytočných a nedovolených RĽZ.

               (5)

               Rada 23. júna 2003 prijala spoločnú pozíciu 2003/468/SZBP o kontrole sprostredkovania zbraní (1), v ktorej sa od členských štátov vyžaduje, aby prijali všetky potrebné opatrenia vrátane jasného právneho rámca pre zákonné sprostredkovateľské činnosti, aby kontrolovali sprostredkovateľské činnosti, ktoré sa uskutočňujú na ich území, a zároveň sa členské štáty nabádajú, aby zvážili kontrolu sprostredkovateľských činností, ktoré vykonávajú mimo ich územia sprostredkovatelia, ktorí sú ich štátnymi príslušníkmi s pobytom alebo sídlom na ich území.

               (6)

               Rada prijala 8. decembra 2008 spoločnú pozíciu 2008/944/SZBP, ktorou sa vymedzujú spoločné pravidlá upravujúce kontrolu vývozu vojenskej technológie a materiálu (2). Spoločná pozícia 2008/944/SZBP ustanovuje súbor kritérií, ktorými sa členské štáty riadia pri posudzovaní žiadostí o vývoz konvenčných zbraní, ich opätovný vývoz a ich sprostredkovanie. Ďalej sa v nej vyžaduje, aby členské štáty vynakladali čo najväčšie úsilie na nabádanie iných štátov, ktoré vyvážajú vojenskú technológiu alebo materiál, aby uplatňovali kritériá uvedenej spoločnej pozície,

         PRIJALA TOTO ROZHODNUTIE:
   Článok 1
   1.   Únia v záujme podpory mieru a bezpečnosti a efektívneho multilateralizmu na celosvetovej i regionálnej úrovni sleduje tieto ciele:

               —

               posilniť v susedstve Únie mier a bezpečnosť znižovaním hrozby, ktorú so sebou prináša nedovolené obchodovanie s RĽZ a ich nadmerné hromadenie v regióne OBSE,

               —

               podporovať efektívny multilateralizmus na regionálnej úrovni podporovaním činností OBSE zameraných na zabránenie nedovolenému obchodovaniu s RĽZ a ich muníciou a ich nadmernému hromadeniu.

         2.   Únia na dosiahnutie cieľov uvedených v odseku 1 prijme tieto projekty:

               —

               zorganizovanie regionálneho workshopu pre príslušných úradníkov účastníckych štátov OBSE zodpovedných za kontroly sprostredkovania RĽZ,

               —

               aktualizácia bezpečnosti skladov RĽZ v Bielorusku a Kirgizsku,

               —

               zničenie nadbytočných RĽZ v Bielorusku a Kirgizsku, aby sa tak zabránilo ich zneužitiu v nedovolenom obchodovaní,

               —

               zavedenie aplikácie na riadenie inventarizácie RĽZ s cieľom zlepšiť skladovanie, evidenciu a sledovanie RĽZ a konvenčnej munície v niekoľkých účastníckych štátoch OBSE.

         Podrobný opis projektov sa uvádza v prílohe.
   Článok 2
   1.   Za vykonávanie tohto rozhodnutia zodpovedá vysoký predstaviteľ Únie pre zahraničné veci a bezpečnostnú politiku (VP).
   2.   Technické vykonávanie projektov uvedených v článku 1 ods. 2 zabezpečujú dve výkonné agentúry:

               a)

               Sekretariát OBSE zabezpečuje:

                           —

                           zorganizovanie regionálneho workshopu pre príslušných úradníkov účastníckych štátov OBSE zodpovedných za kontroly sprostredkovania RĽZ,

                           —

                           aktualizáciu bezpečnosti skladov konvenčných zbraní a munície v Kirgizsku,

                           —

                           zničenie nadbytočných RĽZ v Bielorusku a Kirgizsku, aby sa tak zabránilo ich zneužitiu v nedovolenom obchodovaní, a

                           —

                           zavedenie aplikácie na riadenie inventarizácie RĽZ s cieľom zlepšiť skladovanie, evidenciu a sledovanie zbraní.

               b)

               Úrad Rozvojového programu Organizácie spojených národov v Bielorusku (úrad UNDP v Bielorusku) vykonáva aktualizáciu bezpečnosti skladov konvenčných zbraní a munície v Bielorusku.

         3.   Sekretariát OBSE a úrad UNDP v Bielorusku vykonávajú svoje úlohy pod vedením VP. VP na tento účel uzavrie so sekretariátom OBSE a úradom UNDP v Bielorusku potrebné dojednania.
   Článok 3
   1.   Referenčná suma na vykonávanie projektov uvedených v článku 1 ods. 2 je 1 680 000 EUR.
   2.   Výdavky financované zo sumy stanovenej v odseku 1 sa spravujú v súlade s postupmi a pravidlami, ktoré sa vzťahujú na všeobecný rozpočet Únie.
   3.   Na správne hospodárenie s výdavkami uvedenými v odseku 1 dohliada Komisia. Na tento účel uzavrie so sekretariátom OBSE a úradom UNDP v Bielorusku dohody o financovaní. V týchto dohodách sa ustanoví, že sekretariát OBSE a úrad UNDP v Bielorusku majú povinnosť zabezpečiť viditeľnosť príspevku Únie, ktorá bude primeraná jeho výške.
   4.   Komisia sa usiluje o uzavretie dohôd o financovaní uvedených v odseku 3 čo najskôr po tom, ako toto rozhodnutie nadobudne účinnosť. Radu informuje o akýchkoľvek ťažkostiach v súvislosti s týmto procesom, ako aj o dátume uzavretia dohôd o financovaní.
   Článok 4
   VP podáva Rade správy o vykonávaní tohto rozhodnutia na základe pravidelných správ, ktoré pripravuje sekretariát OBSE a úrad UNDP v Bielorusku. Rada na základe týchto správ uskutoční svoje hodnotenie.
   Komisia poskytuje informácie o finančných aspektoch vykonávania projektov uvedených v článku 1 ods. 2.
   Článok 5
   1.   Toto rozhodnutie nadobúda účinnosť dňom jeho prijatia.
   2.   Toto rozhodnutie stráca účinnosť 36 mesiacov odo dňa uzavretia dohôd o financovaní uvedených v článku 3 ods. 3 alebo šesť mesiacov po jeho prijatí, ak sa v danom období neuzavrie žiadna dohoda o financovaní.

      V Luxemburgu 25. októbra 2012

            Za Radu

            predsedníčka

         E. MAVROU

      (1)  Ú. v. EÚ L 156, 25.6.2003, s. 79.

      (2)  Ú. v. EÚ L 335, 13.12.2008, s. 99.

      PRÍLOHA
      1.   Ciele

      Celkovým cieľom tohto rozhodnutia je podporovať v susedstve Únie mier a bezpečnosť znižovaním hrozby, ktorú so sebou prináša nedovolené obchodovanie s ručnými a ľahkými zbraňami (RĽZ) a ich nadmerné hromadenie v regióne OBSE. Cieľom tohto rozhodnutia Rady je tiež podporovať efektívny multilateralizmus na regionálnej úrovni podporovaním činností OBSE zameraných na zabránenie nedovolenému obchodovaniu s RĽZ a ich muníciou a ich nadmernému hromadeniu. Medzi tieto činnosti patrí zničenie nadbytočných zásob RĽZ v regióne OBSE, zlepšenie bezpečnosti a riadenia zásob zbraní, vytvorenie vhodných nástrojov na inventarizáciu zbraní a zlepšenie kontroly presunov konvenčných zbraní, najmä pokiaľ ide o ich sprostredkovanie.
      2.   Opis projektov

      2.1.   Organizácia regionálneho workshopu pre príslušných úradníkov účastníckych štátov OBSE o otázkach kontrol sprostredkovania RĽZ

      2.1.1.   Cieľ projektu

                  —

                  Zvýšiť povedomie účastníckych štátov o existujúcich medzinárodných a regionálnych záväzkoch v oblasti kontrol sprostredkovania RĽZ a zlepšiť ich plnenie.

                  —

                  Analyzovať najlepšie postupy a nadobudnuté skúsenosti iných krajín/regiónov a stanoviť ich uplatniteľnosť z hľadiska potrieb účastníkov.

            2.1.2.   Opis projektu

                  —

                  Sekretariát OBSE zorganizuje trojdňový regionálny workshop pre príslušných štátnych úradníkov najviac z 15 účastníckych štátov.

            Zúčastnia sa na ňom zástupcovia príslušných medzinárodných a regionálnych organizácií a ďalší odborníci vrátane odborníkov z Únie. Zorganizuje sa najviac pre 70 účastníkov. Podrobný dokument o koncepcii a programe workshopu vypracuje sekretariát OBSE v koordinácii s VP a príslušnými orgánmi Rady.
      2.1.3.   Očakávané výsledky projektu

                  —

                  Zlepšenie kontrol sprostredkovania RĽZ v účastníckych štátoch, ktoré boli na workshop pozvané.

                  —

                  Zníženie rizika nedovoleného sprostredkovania RĽZ a nedovoleného obchodovania s nimi a následné zlepšenie bezpečnosti obyvateľstva, skupín a jednotlivcov, na ktorých má nedovolené obchodovanie s RĽZ negatívny vplyv.

            2.1.4.   Miesto konania seminárov

      Možné miesta konania regionálnych seminárov navrhne sekretariát OBSE a následne ich schváli VP po porade s príslušnými orgánmi Rady.
      2.1.5.   Adresáti projektu

                  —

                  Štátni úradníci a štátne orgány účastníckych štátov OBSE so zodpovednosťou za kontrolu presunu RĽZ.

                  —

                  Obyvateľstvo, skupiny a jednotlivci, na ktorých má nedovolené obchodovanie s RĽZ negatívny vplyv.

            2.2.   Aktualizácia bezpečnosti skladov konvenčných zbraní a munície v Bielorusku a Kirgizsku

      2.2.1.   Cieľ projektu

                  —

                  Zlepšiť bezpečnosť a riadenie skladov najviac vo dvoch skladoch RĽZ v Bielorusku a najviac v troch skladoch RĽZ v Kirgizsku.

                  —

                  Prispieť k zvýšeniu bezpečnosti v Strednej Ázii a východnej Európe a znížiť riziko nedovoleného obchodovania s RĽZ.

            2.2.2.   Opis projektu

                  —

                  Aktualizácia bezpečnostných systémov najviac vo dvoch skladoch RĽZ v Bielorusku v súlade s najlepšími postupmi OBSE pre RĽZ, a to aj prostredníctvom inštalácie a/alebo vynovenia potrebnej elektrickej inštalácie, núdzovej protipožiarnej spôsobilosti, obvodových plotov a osvetlenia, systémov na zaznamenanie nepovoleného vstupu a bezpečnostných systémov, ako aj telekomunikačného vybavenia, s cieľom zvýšiť bezpečnosť.

                  —

                  Vylepšenie a/alebo vytvorenie najviac troch skladov RĽZ v Kirgizsku v súlade s najlepšími postupmi OBSE pre RĽZ, a to aj prostredníctvom inštalácie a/alebo vynovenia obvodových plotov a osvetlenia, bezpečnostných dverí a okien v skladovacích budovách, systémov na zaznamenanie nepovoleného vstupu a bezpečnostných systémov, priemyselných kamier, ako aj telekomunikačného vybavenia.

            Sekretariát OBSE a úrad UNDP v Bielorusku v spolupráci s príslušnými bieloruskými a kirgizskými orgánmi určia, v ktorých skladoch je potrebné aktualizovať bezpečnostné prvky, a vymedzia konkrétne sklady, ktoré sa budú s podporou tohto rozhodnutia Rady aktualizovať, a to v konzultácii s VP a zodpovednými orgánmi Rady. Všetky činnosti – s výnimkou činností týkajúcich sa aktualizácie skladov RĽZ v Bielorusku – vykonáva sekretariát OBSE. Uvedené činnosti vykonáva v Bielorusku úrad UNDP v Bielorusku, pretože OBSE nemá v tejto krajine primerané zastúpenie a právny štatút a pretože vykonávanie tejto časti projektu zo strany úradu UNDP v Bielorusku je v porovnaní s riadením projektu zo strany OBSE so sídlom vo Viedni nákladnejšie. Úloha OBSE v rámci celkovej koordinácie projektu a dohľadu nad jeho vykonávaním, ktorá sa týka výberu skladov a vykonávania opatrení zameraných na dosiahnutie bezpečnosti a ochrany, výročných pracovných plánov, kontroly kvality dokončených prác a vnútroštátneho príspevku vlády Bieloruska, sa nemení. Vláda Bieloruska a Kirgizska projekty podporí prípadným finančným a/alebo materiálnym príspevkom.
      2.2.3.   Očakávané výsledky projektu

                  —

                  Zlepšená fyzická bezpečnosť a riadenie skladov najviac vo dvoch skladoch RĽZ v Bielorusku a najviac v troch skladoch RĽZ v Kirgizsku.

                  —

                  Zníženie rizika nedovoleného obchodovania s RĽZ a konvenčnými zbraňami a posilnenie bezpečnosti vo východnej Európe a Strednej Ázii.

            2.2.4.   Adresáti projektu

                  —

                  Ministerstvo obrany Bieloruska a Kirgizska.

                  —

                  Obyvateľstvo, skupiny a jednotlivci, na ktorých má nedovolené obchodovanie s RĽZ negatívny vplyv.

            2.3.   Zničenie nadbytočných RĽZ v Bielorusku a Kirgizsku v záujme zabránenia ich zneužitiu v nedovolenom obchodovaní

      2.3.1.   Cieľ projektu

                  —

                  Znížiť riziko nedovoleného obchodovania s RĽZ zničením nadbytočných zbraní, ktoré sú vo vlastníctve príslušných štátnych orgánov v Bielorusku a Kirgizsku.

            2.3.2.   Opis projektu

                  —

                  Zničenie až 12 000 kusov nadbytočných RĽZ v Bielorusku.

                  —

                  Zničenie až 2 000 kusov nadbytočných RĽZ a až 51 prenosných systémov protivzdušnej obrany (MANPADS) v Kirgizsku.

            Vláda Bieloruska a Kirgizska projekty podľa potreby podporí poskytnutím priestorov a vybavenia a materiálnym príspevkom. Všetky činnosti – s výnimkou činností týkajúcich sa aktualizácie skladov RĽZ v Bielorusku – vykonáva sekretariát OBSE.
      Činnosti zamerané na aktualizáciu skladov RĽZ vykonáva v Bielorusku úrad UNDP v Bielorusku, pretože OBSE nemá v tejto krajine primerané zastúpenie a právny štatút a pretože vykonávanie tejto časti projektu zo strany úradu UNDP v Bielorusku je v porovnaní s riadením projektu zo strany OBSE so sídlom vo Viedni nákladnejšie. Úloha OBSE v rámci celkovej koordinácie projektu a dohľadu nad jeho vykonávaním, ktorá sa týka výberu skladov a vykonávania opatrení zameraných na dosiahnutie bezpečnosti a ochrany, výročných pracovných plánov, kontroly kvality dokončených prác a vnútroštátneho príspevku vlády Bieloruska, sa nemení.
      2.3.3.   Očakávané výsledky projektu

                  —

                  Zničenie časti nadbytočných RĽZ a MANPADS v Bielorusku a Kirgizsku.

                  —

                  Zníženie rizika nedovoleného obchodovania s RĽZ a posilnenie bezpečnosti vo východnej Európe a Strednej Ázii.

            2.3.4.   Adresáti projektu

                  —

                  Ministerstvo obrany Bieloruska a Kirgizska.

                  —

                  Obyvateľstvo, skupiny a jednotlivci, na ktorých má nedovolené obchodovanie s RĽZ negatívny vplyv.

            2.4.   Zavedenie softvéru na inventarizáciu RĽZ s cieľom zlepšiť skladovanie, evidenciu a sledovanie zbraní

      2.4.1.   Cieľ projektu

                  —

                  Zlepšiť riadenie a evidenciu zásob RĽZ a konvenčnej munície najviac v ôsmich účastníckych štátoch, a tak znížiť riziko nedovoleného obchodovania s RĽZ a konvenčnou muníciou.

            2.4.2.   Opis projektu

                  —

                  Prezentácia aplikácie na inventarizáciu RĽZ zainteresovaným účastníckym štátom, na ktorej sa zúčastní najviac 20 osôb.

                  —

                  Zasadnutia odborníkov najviac v ôsmich účastníckych štátoch, na ktorých sa posúdi zlučiteľnosť aplikácie na inventarizáciu RĽZ s národnými požiadavkami, a nadväzujúce činnosti v súvislosti s národnými postupmi a právnymi predpismi.

                  —

                  Technické úpravy aplikácie na inventarizáciu RĽZ najviac v ôsmich účastníckych štátoch s cieľom zabezpečiť zlučiteľnosť s dohodnutými technickými požiadavkami v spolupráci s úradom UNDP v Bielorusku a ministerstvom obrany Bieloruska.

                  —

                  Preklad aplikácie na inventarizáciu RĽZ najviac do troch úradných jazykov (celkovo) podľa žiadosti účastníckych štátov, ktoré túto aplikáciu zavedú.

                  —

                  V prípade potreby obmedzené poskytnutie hardvéru najviac v ôsmich účastníckych štátoch.

                  —

                  Inštalácia elektronického evidenčného systému najviac v ôsmich účastníckych štátoch.

                  —

                  Vypracovanie osnov odbornej prípravy najviac pre osem účastníckych štátov (dva moduly – pre personál vojenského veliteľstva v hlavných mestách vybraných účastníckych štátov a pre zamestnancov skladov).

                  —

                  Uskutočnenie odbornej prípravy najviac v ôsmich účastníckych štátoch podľa uvedených osnov.

            2.4.3.   Očakávané výsledky projektu

                  —

                  Zlepšenie a štandardizácia riadenia a evidencie zásob RĽZ a konvenčnej munície najviac v ôsmich účastníckych štátoch.

                  —

                  Zníženie rizika nedovoleného obchodovania s RĽZ a konvenčnou muníciou v regióne OBSE.

            2.4.4.   Adresáti projektu

                  —

                  Ministerstvá obrany najviac v ôsmich účastníckych štátoch.

                  —

                  Obyvateľstvo, skupiny a jednotlivci, na ktorých má nedovolené obchodovanie s RĽZ negatívny vplyv.

            Účastnícke štáty, ktoré budú príjemcami tohto projektu, určí sekretariát OBSE v konzultácii s VP a zodpovednými orgánmi Rady.
      3.   Trvanie

      Celková odhadovaná dĺžka trvania projektov je 36 mesiacov.
      4.   Technický vykonávací subjekt

      Technickým vykonávaním tohto rozhodnutia sa poverujú sekretariát OBSE a úrad UNDP v Bielorusku, ktoré budú svoje úlohy vykonávať pod vedením VP.
      5.   Predkladanie správ

      Sekretariát OBSE a úrad UNDP v Bielorusku vypracúvajú pravidelné správy, ako aj správy po ukončení každej z opísaných činností. Tieto správy by sa mali vysokému predstaviteľovi predkladať najneskôr šesť týždňov po ukončení príslušných činností.
      6.   Odhadované celkové náklady na projekt a finančný príspevok EÚ

      Celkové náklady na projekt sú 1 680 000 EUR.


title: 2012/433/EÚ: Rozhodnutie Európskej centrálnej banky z  18. júla 2012 , ktorým sa zrušuje rozhodnutie ECB/2012/3 o akceptovateľnosti obchodovateľných dlhových nástrojov vydaných alebo plne garantovaných Helénskou republikou v súvislosti s ponukou Helénskej republiky na výmenu dlhových nástrojov (ECB/2012/14)

text:
               26.7.2012

               SK

               Úradný vestník Európskej únie

               L 199/26

         ROZHODNUTIE EURÓPSKEJ CENTRÁLNEJ BANKY
   z 18. júla 2012,
   ktorým sa zrušuje rozhodnutie ECB/2012/3 o akceptovateľnosti obchodovateľných dlhových nástrojov vydaných alebo plne garantovaných Helénskou republikou v súvislosti s ponukou Helénskej republiky na výmenu dlhových nástrojov
   (ECB/2012/14)
   (2012/433/EÚ)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Zmluvu o fungovaní Európskej únie, a najmä na jej článok 127 ods. 2 prvú zarážku,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 3.1 prvú zarážku, článok 12.1, článok 18 a článok 34.1 druhú zarážku,
   so zreteľom na usmernenie ECB/2011/14 z 20. septembra 2011 o nástrojoch a postupoch menovej politiky Eurosystému (1), a najmä na jeho prílohu I oddiely 1.6, 6.3.1 a 6.3.2,
   keďže:

               (1)

               Podľa článku 18.1 Štatútu Európskeho systému centrálnych bánk a Európskej centrálnej banky Európska centrálna banka (ECB) a národné centrálne banky členských štátov, ktorých menou je euro, môžu uskutočňovať úverové operácie s úverovými inštitúciami a inými účastníkmi trhu, pričom sa požičiavanie zabezpečuje na základe dostatočnej zábezpeky. Kritériá akceptovateľnosti zábezpeky na účely operácií menovej politiky Eurosystému sú ustanovené v prílohe I k usmerneniu ECB/2011/14.

               (2)

               Podľa oddielu 1.6 prílohy I k usmerneniu ECB/2011/14 Rada guvernérov môže nástroje, podmienky, kritériá a postupy vykonávania operácií menovej politiky Eurosystému kedykoľvek meniť. Podľa oddielu 6.3.1 prílohy I k usmerneniu ECB/2011/14 si Eurosystém vyhradzuje právo určiť, či emisia, emitent, dlžník alebo ručiteľ spĺňa jeho požiadavky na vysoké štandardy na hodnotenie kreditného rizika na základe akýchkoľvek informácií, ktoré považuje za relevantné.

               (3)

               V súvislosti s ponukou na výmenu dlhových nástrojov, ktorú Helénska republika predložila držiteľom obchodovateľných dlhových nástrojov vydaných alebo garantovaných gréckou vládou, sa 24. februára 2012 v prospech národných centrálnych bánk podporila kvalita zábezpeky v podobe systému odkúpenia, a tým sa podporila kvalita obchodovateľných dlhových nástrojov vydaných alebo garantovaných Helénskou republikou.

               (4)

               Rozhodnutie ECB/2012/3 z 5. marca 2012 o akceptovateľnosti obchodovateľných dlhových nástrojov vydaných alebo plne garantovaných Helénskou republikou v súvislosti s ponukou Helénskej republiky na výmenu dlhových nástrojov (2) bolo prijaté ako výnimočné opatrenie, ktorým sa dočasne pozastavilo uplatňovanie minimálnych požiadaviek Eurosystému na limity kreditnej kvality vo vzťahu k obchodovateľným dlhovým nástrojom vydaným alebo plne garantovaným Helénskou republikou a tieto nástroje boli vyhlásené za akceptovateľné počas trvania podpory kvality zábezpeky.

               (5)

               Keďže v súčasnosti nie je zaistená dostatočnosť obchodovateľných dlhových nástrojov vydaných alebo plne garantovaných Helénskou republikou ako zábezpeky, Rada guvernérov rozhodla, že po ukončení podpory kvality zábezpeky by sa mali vo vzťahu k týmto nástrojom uplatňovať limity kreditnej kvality Eurosystému uvedené v oddiele 6.3.2 prílohy I k usmerneniu ECB/2011/14.

               (6)

               Rozhodnutie ECB/2012/3 by sa preto malo zrušiť,

         PRIJALA TOTO ROZHODNUTIE:
   Článok 1
   Zrušenie rozhodnutia ECB/2012/3
   Rozhodnutie ECB/2012/3 sa zrušuje.
   Článok 2
   Nadobudnutie účinnosti
   Toto rozhodnutie nadobúda účinnosť 25. júla 2012.

      Vo Frankfurte nad Mohanom 18. júla 2012

            Prezident ECB

         Mario DRAGHI

      (1)  Ú. v. EÚ L 331, 14.12.2011, s. 1.

      (2)  Ú. v. EÚ L 77, 16.3.2012, s. 19.


title: Rozhodnutie Európskeho parlamentu z 23. apríla 2009 o absolutóriu za plnenie rozpočtu Európskej agentúry pre bezpečnosť letectva za rozpočtový rok 2007

text:
               26.9.2009

               SK

               Úradný vestník Európskej únie

               L 255/122

         ROZHODNUTIE EURÓPSKEHO PARLAMENTU
   z 23. apríla 2009
   o absolutóriu za plnenie rozpočtu Európskej agentúry pre bezpečnosť letectva za rozpočtový rok 2007
   (2009/647/ES)
   EURÓPSKY PARLAMENT,

               —

               so zreteľom na konečnú účtovnú závierku Európskej agentúry pre bezpečnosť letectva za rozpočtový rok 2007 (1),

               —

               so zreteľom na správu Dvora audítorov o overení ročnej účtovnej závierky Európskej agentúry pre bezpečnosť letectva za rozpočtový rok 2007 spolu s odpoveďami agentúry (2),

               —

               so zreteľom na odporúčanie Rady z 10. februára 2009 (5588/2009 – C6-0060/2009),

               —

               so zreteľom na Zmluvu o ES, a najmä na jej článok 276,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,

               —

               so zreteľom na nariadenie Európskeho parlamentu a Rady (ES) č. 216/2008 z 20. februára 2008 o spoločných pravidlách v oblasti civilného letectva a o zriadení Európskej agentúry pre bezpečnosť letectva (4), a najmä na jeho článok 60,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,

               —

               so zreteľom na článok 71 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A6-0163/2009),

               1.

               udeľuje výkonnému riaditeľovi Európskej agentúry pre bezpečnosť letectva absolutórium za plnenie rozpočtu agentúry za rozpočtový rok 2007;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskej agentúry pre bezpečnosť letectva, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Hans-Gert PÖTTERING

            Generálny tajomník

         Klaus WELLE

      (1)  Ú. v. EÚ C 278, 31.10.2008, s. 16.

      (2)  Ú. v. EÚ C 311, 5.12.2008, s. 20.

      (3)  Ú. v. ES L 248, 16.9.2002, s. 1.

      (4)  Ú. v. EÚ L 79, 19.3.2008, s. 1.

      (5)  Ú. v. ES L 357, 31.12.2002, s. 72.
   UZNESENIE EURÓPSKEHO PARLAMENTU
   z 23. apríla 2009
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej agentúry pre bezpečnosť letectva za rozpočtový rok 2007
   EURÓPSKY PARLAMENT,

               —

               so zreteľom na konečnú účtovnú závierku Európskej agentúry pre bezpečnosť letectva za rozpočtový rok 2007 (1),

               —

               so zreteľom na správu Dvora audítorov o overení ročnej účtovnej závierky Európskej agentúry pre bezpečnosť letectva za rozpočtový rok 2007 spolu s odpoveďami agentúry (2),

               —

               so zreteľom na odporúčanie Rady z 10. februára 2009 (5588/2009 – C6-0060/2009),

               —

               so zreteľom na Zmluvu o ES, a najmä na jej článok 276,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,

               —

               so zreteľom na nariadenie Európskeho parlamentu a Rady (ES) č. 216/2008 z 20. februára 2008 o spoločných pravidlách v oblasti civilného letectva a o zriadení Európskej agentúry pre bezpečnosť letectva (4), a najmä na jeho článok 60,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,

               —

               so zreteľom na článok 71 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A6-0163/2009),

               A.

               keďže Európsky dvor audítorov (EDA) skonštatoval, že získal primeranú istotu o tom, že účtovná závierka za rozpočtový rok 2007 poskytuje spoľahlivé informácie a že príslušné operácie sú zákonné a riadne;

               B.

               keďže 22. apríla 2008 Európsky parlament udelil výkonnému riaditeľovi Európskej agentúry pre bezpečnosť letectva absolutórium za plnenie rozpočtu agentúry za rozpočtový rok 2006 (6) a v uznesení, ktoré je súčasťou rozhodnutia o absolutóriu, Európsky parlament okrem iného:

                           —

                           zobral na vedomie, že EDA trvá na tom, aby agentúra v spolupráci s Komisiou preverila súčasnú štruktúru poplatkov, aby sa zaručila oprávnenosť nákladov agentúry na certifikáciu a ich pokrytie poplatkami,

                           —

                           vyzval agentúru a Komisiu, aby preskúmali štruktúru poplatkov vyberaných agentúrou s cieľom uviesť do rovnováhy náklady a príjmy v súvislosti s certifikačnými činnosťami,

                           —

                           zobral na vedomie odpoveď agentúry, že nariadenie o poplatkoch a platbách (7), ktoré nadobudlo účinnosť 1. júna 2007, by malo vytvoriť dostatok príjmov na pokrytie nákladov certifikačných činností,

                           —

                           vyzval agentúru, aby vykonala efektívny systém riadenia pohľadávok podľa možnosti vrátane úročenia oneskorených platieb;

               1.

               konštatuje, že z rozpočtu na rok 2007 bolo agentúre poskytnutých 72 045 000 EUR vo viazaných a výdavkových rozpočtových prostriedkoch;

               2.

               berie na vedomie pripomienku EDA, že plán stavu zamestnancov na rok 2007 pozostával zo 467 dočasných pracovných miest, ale rozpočtové prostriedky na výdavky na zamestnancov nepokryli skutočné náklady na týchto zamestnancov, a že v dôsledku toho sa agentúra dohodla s Komisiou, že zníži počet pracovných miest maximálne na 342, pričom ku koncu roka bolo obsadených 333 z nich;

               3.

               berie na vedomie odpoveď agentúry, že zníženie počtu zamestnancov vyplývalo zo skutočnosti, že počas prvých dvoch rokov uplatňovania nariadenia o poplatkoch a platbách agentúre príjmy nestačili na pokrytie predpokladaných nákladov; konštatuje, že agentúra sa odvoláva na plán zamestnaneckej politiky na roky 2008 – 2010 dohodnutý s Komisiou, v ktorom je zohľadnené zníženie počtu zamestnancov;

               4.

               poznamenáva, že nerovnováha medzi nákladmi a príjmami zdôraznená v predchádzajúcom uznesení o absolutóriu priniesla potrebu znížiť plánovaný počet zamestnancov o 25 % zo 467 maximálne na 342;

               5.

               očakáva od agentúry, že vo svojej ročnej účtovnej závierke za rozpočtový rok 2008 uvedie informácie o tom, do akej miery by sa rovnováha nákladov a príjmov v súvislosti s certifikačnými činnosťami mohla dosiahnuť implementáciou nového nariadenia o poplatkoch a platbách;

               6.

               berie na vedomie kritiku EDA, že zmeny týkajúce sa počtu zamestnancov agentúry v roku 2007 neboli zohľadnené v pláne stavu zamestnancov, ktorý nebol zodpovedajúco zmenený a doplnený;

               7.

               plne podporuje odporúčanie EDA, aby agentúra pozorne skontrolovala dôslednosť prognóz výdavkov, na ktorých sa zakladajú rozhodnutia rozpočtového orgánu, a to najmä pokiaľ ide o náklady na zamestnancov; žiada agentúru, aby zabezpečila súlad plánu stavu zamestnancov so skutočným stavom;

               8.

               berie na vedomie, že EDA a agentúra nesúhlasia v otázke výpočtu sumy 14 900 000 EUR v pripísaných príjmoch, ktoré agentúra dostala v roku 2007 na pokrytie budúcich nákladov na certifikáciu; berie na vedomie stanovisko EDA, že agentúra mylne zahrnula do svojho výpočtu poplatky vybrané podľa predchádzajúceho nariadenia o poplatkoch a platbách; berie na vedomie, že agentúra poskytla vysvetlenie svojho výpočtu, pričom uviedla, že bola oprávnená zahrnúť tieto poplatky do výpočtu podľa svojho zakladajúceho nariadenia;

               9.

               berie na vedomie, že EDA kritizuje niekoľko postupov obstarávania, ktoré skontroloval; konštatuje, že EDA vyhodnotil jeden postup, v ktorom uchádzači dostali neúplné informácie o kritériách udelenia zákazky a ich hodnotení, ako netransparentný; berie na vedomie vyhlásenie EDA, že v troch prípadoch sa uplatnila užšia súťaž, hoci mala byť vyhlásená výzva na predloženie ponuky, keďže celková hodnota zadávaných služieb prevyšovala prahovú hodnotu;

               10.

               žiada agentúru, aby dodržala prísľub, ktorý dala vo svojich odpovediach, že bude dôsledne dodržiavať pravidlá obstarávania a venovať osobitnú pozornosť poskytovaniu jasných informácií potenciálnym uchádzačom;

               11.

               naliehavo vyzýva Komisiu, aby zabezpečila, že agentúra bude v budúcnosti zachovávať prísnu finančnú disciplínu a pracovať vždy v rámci schváleného rozpočtu;

               12.

               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 23. apríla 2009 o finančnom hospodárení a kontrole agentúr EÚ (8).

      (1)  Ú. v. EÚ C 278, 31.10.2008, s. 16.

      (2)  Ú. v. EÚ C 311, 5.12.2008, s. 20.

      (3)  Ú. v. ES L 248, 16.9.2002, s. 1.

      (4)  Ú. v. EÚ L 79, 19.3.2008, s. 1.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 88, 31.3.2009, s. 201.

      (7)  Nariadenie Komisie (ES) č. 593/2007 (Ú. v. EÚ L 140, 1.6.2007, s. 3).

      (8)  Pozri stranu 206 tohto úradného vestníka.


title: Rozhodnutie Rady (SZBP) 2017/288 zo 17. februára 2017, ktorým sa mení rozhodnutie 2011/101/SZBP o reštriktívnych opatreniach voči Zimbabwe

text:
               18.2.2017

               SK

               Úradný vestník Európskej únie

               L 42/11

         ROZHODNUTIE RADY (SZBP) 2017/288
   zo 17. februára 2017,
   ktorým sa mení rozhodnutie 2011/101/SZBP o reštriktívnych opatreniach voči Zimbabwe
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 15. februára 2011 prijala rozhodnutie 2011/101/SZBP o reštriktívnych opatreniach voči Zimbabwe (1).

               (2)

               Mala by sa stanoviť výnimka zo zákazu predaja, dodávok, prevodu alebo vývozu vybavenia, ktoré by sa mohlo použiť na vnútornú represiu, aby sa umožnil predaj, dodávky, prevod alebo vývoz určitých položiek, ktoré sú určené výhradne na civilné použitie na projekty baníctva alebo infraštruktúry.

               (3)

               Rada preskúmala rozhodnutie 2011/101/SZBP, pričom zohľadnila vývoj politickej situácie v Zimbabwe.

               (4)

               Platnosť reštriktívnych opatrení voči Zimbabwe by sa mala predĺžiť do 20. februára 2018.

               (5)

               Reštriktívne opatrenia by sa mali ponechať v prípade siedmich osôb a jedného subjektu, ktoré sú uvedené v zozname v prílohe I k rozhodnutiu 2011/101/SZBP. Pozastavenie reštriktívnych opatrení v prípade piatich osôb, ktoré sú uvedené v zozname v prílohe II k rozhodnutiu 2011/101/SZBP, by sa malo obnoviť.

               (6)

               Rozhodnutie 2011/101/SZBP by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Rozhodnutie 2011/101/SZBP sa mení takto:

               1.

               V článku 3 sa dopĺňa tento odsek:
               „3.   Článok 2 sa nevzťahuje na predaj, dodávky, prevod alebo vývoz určitého vybavenia, ktoré by sa mohlo použiť na vnútornú represiu, ak je toto vybavenie určené výhradne na civilné použitie na projekty baníctva alebo infraštruktúry, a ak to v jednotlivých prípadoch povolia príslušné orgány vyvážajúceho členského štátu.“;

               2.

               Článok 10 sa nahrádza takto:
               „Článok 10
               1.   Toto rozhodnutie nadobúda účinnosť dňom jeho prijatia.
               2.   Toto rozhodnutie sa uplatňuje do 20. februára 2018.
               3.   Opatrenia uvedené v článku 4 ods. 1 a v článku 5 ods. 1 a 2 sa v rozsahu, v akom sa uplatňujú na osoby uvedené v zozname v prílohe II, pozastavujú do 20. februára 2018.
               4.   Toto rozhodnutie je predmetom sústavnej revízie a obnovuje sa alebo sa mení podľa potreby, ak Rada nepovažuje jeho ciele za splnené.“.

         Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 17. februára 2017

            Za Radu

            predseda

         E. BARTOLO

      (1)  Rozhodnutie Rady 2011/101/SZBP z 15. februára 2011 o reštriktívnych opatreniach voči Zimbabwe (Ú. v. EÚ L 42, 16.2.2011, s. 6).


title: Rozhodnutie Európskeho parlamentu (EÚ) 2017/1654 z 27. apríla 2017 o absolutóriu za plnenie rozpočtu Európskeho orgánu pre bankovníctvo za rozpočtový rok 2015

text:
               29.9.2017

               SK

               Úradný vestník Európskej únie

               L 252/198

         ROZHODNUTIE EURÓPSKEHO PARLAMENTU (EÚ) 2017/1654
   z 27. apríla 2017
   o absolutóriu za plnenie rozpočtu Európskeho orgánu pre bankovníctvo za rozpočtový rok 2015
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho orgánu pre bankovníctvo za rozpočtový rok 2015,

               —

               so zreteľom na správu Dvora audítorov o overení ročnej účtovnej závierky Európskeho orgánu pre bankovníctvo za rozpočtový rok 2015 spolu s odpoveďami orgánu (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2015 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 21. februára 2017 o udelení absolutória orgánu za plnenie rozpočtu za rozpočtový rok 2015 (05873/2017 – C8-0072/2017),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (EÚ) č. 1093/2010 z 24. novembra 2010, ktorým sa zriaďuje Európsky orgán dohľadu (Európsky orgán pre cenné papiere a trhy) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/78/ES (4), a najmä na jeho článok 64,

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/20123 (5), a najmä na jeho článok 108,

               —

               so zreteľom na článok 94 rokovacieho poriadku a prílohu IV k nemu,

               —

               so zreteľom na správu Výboru pre kontrolu rozpočtu a stanovisko Výboru pre hospodárske a menové veci (A8-0079/2017),

               1.

               udeľuje absolutórium výkonnému riaditeľovi Európskeho orgánu pre bankovníctvo za plnenie rozpočtu orgánu za rozpočtový rok 2015;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskeho orgánu pre bankovníctvo, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Antonio TAJANI

            Generálny tajomník

         Klaus WELLE

      (1)  Ú. v. EÚ C 449, 1.12.2016, s. 72.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 331, 15.12.2010, s. 12.

      (5)  Ú. v. EÚ L 328, 7.12.2013, s. 42.


title: Rozhodnutie Rady 2014/491/SZBP z  22. júla 2014 , ktorým sa mení rozhodnutie 2013/189/SZBP, ktorým sa zriaďuje Európska akadémia bezpečnosti a obrany (EABO)

text:
               24.7.2014

               SK

               Úradný vestník Európskej únie

               L 218/6

         ROZHODNUTIE RADY 2014/491/SZBP
   z 22. júla 2014,
   ktorým sa mení rozhodnutie 2013/189/SZBP, ktorým sa zriaďuje Európska akadémia bezpečnosti a obrany (EABO)
   RADA EURÓPSKEJ ÚNIE,
   so zreteľom na Zmluvu o Európskej únii, najmä na jej článok 42 ods. 4,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada 22. apríla 2013 prijala rozhodnutie 2013/189/SZBP (1), ktorým sa zriaďuje Európska akadémia bezpečnosti a obrany (EABO).

               (2)

               V rozhodnutí 2013/189/SZBP sa stanovuje finančná referenčná suma určená na pokrytie výdavkov EABO počas prvých 12 mesiacov po uzavretí dohody o financovaní od 1. augusta 2013 do 31. júla 2014.

               (3)

               Riadiaci výbor ustanovený rozhodnutím 2013/189/SZBP sa 25. marca 2014 zhodol na tom, že obdobie, na ktoré sa vzťahuje dohoda o financovaní, by sa malo zosúladiť s ročným účtovným obdobím, ktoré trvá od 1. januára do 31. decembra, aby od roku 2016 bol potrebný len jeden súbor účtov.

               (4)

               Na obdobie od 1. augusta 2014 do 31. decembra 2015 by sa mala preto stanoviť nová finančná referenčná suma.

               (5)

               Rozhodnutie 2013/189/SZBP by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   V článku 16 rozhodnutia 2013/189/SZBP sa odsek 2 nahrádza takto:

      „2.   Finančná referenčná suma určená na pokrytie výdavkov EABO počas prvých 12 mesiacov po uzavretí dohody o financovaní uvedenej v odseku 3 je 535 000 EUR.
      Finančná referenčná suma určená na pokrytie výdavkov EABO na obdobie od 1. augusta 2014 do 31. decembra 2015 je 756 000 EUR.
      O finančných referenčných sumách určených na pokrytie výdavkov EABO na ďalšie obdobia rozhoduje Rada.“

   Článok 2
   Nadobudnutie účinnosti
   Toto rozhodnutie nadobúda účinnosť dňom jeho prijatia.

      V Bruseli 22. júla 2014

            Za Radu

            predsedníčka

         C. ASHTON

      (1)  Rozhodnutie Rady 2013/189/SZBP z 22. apríla 2013, ktorým sa zriaďuje Európska akadémia bezpečnosti a obrany (EABO) a zrušuje sa jednotná akcia 2008/550/SZBP (Ú. v. EÚ L 112, 24.4.2013, s. 22).


title: Rozhodnutie Rady z 11. marca 2003, ktorým sa zriaďuje Úrad Európskeho spoločenstva pre Energy Star

text:
Dôležité právne oznámenie

|

32003D0168

Úradný vestník L 067 , 12/03/2003 S. 0022 - 0024

		Rozhodnutie Radyz 11. marca 2003,ktorým sa zriaďuje Úrad Európskeho spoločenstva pre Energy Star(2003/168/ES)RADA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva, najmä na jej článok 175 ods. 1,so zreteľom na nariadenie Európskeho parlamentu a Rady (ES) č. 2422/2001 zo 6. novembra 2001 o programe označovania energetickej účinnosti kancelárskych zariadení v spoločenstve [1], najmä na jej článok 8 ods. 1;keďže:(1) v súlade s nariadením (ES) č. 2422/2001 by Komisia mala zriadiť Úrad Európskeho spoločenstva pre Energy Star (ďalej len ÚESES) s cieľom vykonávať program spoločenstva Energy Star podľa dohody medzi vládou Spojených štátov amerických a Európskym spoločenstvom o koordinácií programov označovania energetickej účinnosti kancelárskych zariadení v spoločenstve [2];(2) ECESB by mala pozostávať zo zástupcov členských štátov podľa nariadenia (ES) č. 2422/2001 a zainteresovaných strán predbežne uvedených v uvedenom nariadení,ROZHODLA TAKTO:Článok 1Týmto sa zriaďuje Úrad Európskeho spoločenstva pre Energy Star "ÚESES".Článok 21. ÚESES predsedá Komisia zastúpená generálnym riaditeľstvom pre energiu a dopravu.2. Predbežný zoznam zástupcov členských štátov podľa článku 9 nariadenia (ES) č. 2422/2001 je stanovený v časti A prílohy.V prípade, že je vymenovaný viac ako jeden zástupca členského štátu, je "koordinátor" zástupca splnomocnený členským štátom, ako je uvedené v prílohe.3. Predbežný zoznam zainteresovaných strán podľa článku 8 ods. 3 nariadenia (ES) č. 2422/2001 je stanovený v časti B prílohy.4. S cieľom zabezpečiť vyrovnanú účasť všetkých podstatných zainteresovaných strán pre každú výrobnú skupinu kancelárskych zariadení môže predseda prípadne prispôsobiť členstvo zainteresovaných strán.Článok 3Toto rozhodnutie nadobúda účinnosť siedmy deň po jeho uverejnení v Úradnom vestníku Európskej únie.V Bruseli 11. marca 2003Za RadupodpredsedaLoyola De Palacio[1] Ú. v. ES L 332, 15.12.2001, s. 1.[2] Ú. v. ES L 172, 26.6.2001, s. 3.--------------------------------------------------ANNEXPREDBEŽNÝ ZOZNAM ČLENOV ECESBČASŤ ANárodní zástupcoviaA | Abteilung IV/3 Bundesministerium für Wirtchaft und Arbeit | p.Matthias BRUNNER Dipl.-Ing. (koordinátor) |EVA – Austrian Energy Agency | p.Herbert RITTER |B | Administration de l'Energie du Ministère des Affaires Economiques; Division Gaz-Electricité | p.Luc MICHIELS |DK | Danish Energy Agency | p.Anette GYDESEN |FIN | Ministry of Trade and Industry | p.Veera PEDERSEN (koordinátor) |Motiva Oy | p.Heikki HÄRKÖNEN |F | MINEFI/DGEMP – Télédoc 161 | p.Evelyne BISSON (koordinátor) |Ademe – Centre de Sophia Antipolis | p.Alain ANGLADE |D | Bundesministerium für Wirtschaft und Technologie | Dr. Wolfgang STINGLWAGNER (koordinátor) |Deutsche Energie-Agentur | Dr. Christiane DUDDA |EL | Ministry for Development | p.Dimitrios NOMIDIS (koordinátor) |Ministry for Development | p.Dimitrios TSALEMIS |IRL | Sustainable Energy Ireland | p.Tom HALPIN |Sustainable Energy Ireland | p.Antonia SHIELDS |I | Segreteria Tecnica della DGERM, Ministerio delle Attività Produttive | p.Dario CHELLO (koordinátor) |ENEA Ispra | p.Milena PRESUTTO |L | Service de l'Energie de l'Etat | p.Jean-Paul HOFFMANN |P | Direcção Geral da Energia | p.Renato ROMANO |E | Subdirección General de Planificación Energetica | p.Angel CHAMERO FERRER |S | Swedish National Energy Administration | p.Kristina BEIERTZ |NL | NOVEM | Drs. Ir. Hans-Paul SIDERIUS |UK | Department for Environment, Food and Rural Affairs Zone 6D/11, Ashdown House | p.Chris BAKER (koordinátor) |ITS Research & Testing Centre | p.Bob HARRISON |BRE Ltd | p.Monika MUNZINGER |ČASŤ BZainteresované stranyVýrobcoviaThe European Information, Communications and Consumer Electronics Technology Industry Association (EICTA)MaloobchodníciEurocommerceSkupiny na ochranu životného prostrediaWWFSpotrebiteľské organizácieThe European Consumers Organisation (BEUC)--------------------------------------------------